
Nem mindegy! – A vásárlói tudatosság meglétének kérdése a tejtermékekre fókuszálva

Minden fogyasztót rengeteg inger és információ ér nap, mint nap, de vajon ezek közül melyek azok, amik hasznosak és értéket jelentenek számukra a vásárlás előtt és alatt? Számos csatorna áll rendelkezésükre információgyűjtés céljából, de ezeket hogyan és milyen mértékben használják? Kutatások igazolják, hogy a magyar fogyasztók az általuk szerzett információkon felül, több tájékoztatásra tartanak igényt a vállalatok részéről, ami azt feltételezi, hogy az információrengetegben vagy elvesznek azok az elemek, melyek jelentős befolyással lehetnek a vásárlásokra vagy nem is kommunikálják azokat. A vállalatok által közölt információk, sokszor nem egyeznek meg azzal, ami a fogyasztók számára hasznos és szükséges. A fogyasztók tudatossá válásának hosszú folyamata van, hiszen ehhez egy erős elköteleződés és aktív részvétel szükséges, azonban a magyar fogyasztók körében számuk egyre növekszik.
Ezek a fogyasztók tudatosan keresik azokat az információkat, amelyek alapján jobb döntést hozhatnak. Azok a hiányzó információk, amik jelenleg nem elérhetőek számukra egy-egy termékről, jelentős mértékben befolyásolnák döntéseiket amennyiben ezek a birtokukban lennének. A fogyasztók tudatossá válását, és a jobb döntéseik meghozásához hozzájárulna, a termékek életútjának teljes ismerete, egészen az előállítástól a termék használatáig. Dolgozatomban a fogyasztók motivációit, attitűdjét és döntéseiknek a hátterét kívánom vizsgálni. Kutatásomat egy adott termékkategóriára vonatkozóan készítettem el, a bio tejtermékekre vonatkozóan, illetve napjaink aktuális problémái közé tartoznak a génmódosított élelmiszerek jelenléte a piacon, így a bio tejtermékekre és a génmódosított szervezettől (GMO) mentes tejtermékekre fókuszálva járom körbe kérdéseimet, hogy van-e jövője a tudatos fogyasztás elterjedésének Magyarországon? A bio és GMO-mentes tejtermékek vajon lehetnek-e annyira kedveltek és népszerűek, mint a hagyományos módon előállított társaik? Egy, a radikális transzparencia elvén alapuló termékértékelő rendszer létrehozása támogatná-e a tudatos fogyasztók számának növekedését?



